Ing mitologi Hindhu, Maya (मय), utawa Mayasura (मयासुर) iku raja agung kang nguwasani ras Asura, Daitya, lan Rakshasa ing donya. Dhéwékè iku arsitek mahir kanggo penduduk ing sangisoring lemah. Dhéwékè uga yasa pura megah ing Indraprastha. Mayasura meguru marang Sukracarya, guruné para daitya lan asura.

Ramayana
Mayasura iku bapaké Mandodari, garwané Rahwana. Mayasura yasa pura megah ing satengahing guwa. Anoman bareng karo para wanara nemu pura iku ing sajeroning kitab Sundarakanda. Ing tengah-tengahing guwa ana wanadya kang jenengé Sayampraba. Wanadya iku nulungi Anoman lan wanara supaya tekan ing pasisir kidul India.

Mahabharata
Nalika Pandawa mbuka alas kanggo didadékaké kutha Indraprastha, Kresna ngundang Wiswakarma kanggo ngripta kutha kanthi struktur kang megah. Mayasura tumut ngréwangi pagawéyan iku kanthi yasa balairung gedhé kang dijenengi Mayasabha kanggo Raja Yudistira.

Paraga Mahabharata
Tokoh Ramayana